اصطلاحات پیشہ واران

ماہرِ لسانیات و نقاد شوکت مغل دی اے کتاب اپݨی نوعیت دی اعلیٰ لسانی تحقیقی کاوش ہے ۔جیندے وچ محقق نے 12وݙے تے 228ضمنی موضوعات تے 29000دے لڳ بھڳ مختلف کاریگراں ، دستکاراں ، فنکاراں تے ہُنر منداں دیاں اصطلاحواں کوں کٹھا کیتے تے اُردو ترجمہ نال بیان کیتے ۔ ایں کتاب وچ سابقہ چھپیل تے اَݨ چھپیل اصطلاحواں وی شامل ہن ۔ ابتدائی 27صفحات دے مقدمہ وچ محقق تے تحقیق دا مقصد تے مشکلاں دا ذکر کیتے۔

’’ظہور احمد دھریجہ سئیں ہک ڳالھ کریندے رہندن جو قوماں کتاب نال وݙیاں تھیندن ۔ جھوک دی کتاب’’اصطلاحات پیشہ وران‘‘ ݙیکھ تے اے ڳالھ ثابت تھیندی اے جو سرائیکی قوم واسطے ادارہ جھوک تے ظہور احمد دھریجہ ٻہوں کم کریندے پن۔‘‘ 

 حوالہ 
ظہور احمد دھریجہ دی سرائیکی ادبی خدمات دا جائزہ (مقالہ نگار: شائستہ ظہور،بہاء الدین زکریا یونیورسٹی ملتان)  نگران مقالہ: ڈاکٹر محمد ممتاز خان کلیانی